**JONIŠKIO SPORTO CENTRO**

**2021 METŲ VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

Joniškio sporto centras – savivaldybės biudžetinė įstaiga. Adresas Livonijos g. 6 Joniškis, LT84124, tel. 8 683 03019, el. p. joniskiosc@gmail.com

Paskirtis – asmenų ugdymas pagal neformaliojo švietimo sportines krypties programas.

Joniškio sporto centre 2021 m. pratybas lankė 485 mokiniai grupėse, sportinis ugdymas vykdomas pagal futbolo, imtynių, karate, krepšinio, lengvosios atletikos, stalo teniso, tinklinio, žolės riedulio, gimnastika visiems sporto šakų programas.

|  |  |  |
| --- | --- | --- |
| Sporto šaka | Mokinių skaičius | Grupių skaičius |
| Graikų - romėnų imtynės | 26 | 3 |
| Futbolas | 85 | 6 |
| Krepšinis | 103 | 8 |
| Karate | 14 | 1 |
| Lengvoji atletika | 60 | 5 |
| Stalo tenisas | 22 | 2 |
| Tinklinis | 24 | 2 |
| Žolės riedulys | 14 | 1 |
| Gimnastika visiems | 137 | 12 |

 Mokinių skaičius grupėse yra stabilus, mažai besikeičiantis (2021 m. - 485, 2020 m. - 496, 2019 m. - 479 mokiniai).

Sporto centre dirba 24 pedagoginiai darbuotojai, vyr. buhalterė, 2 vairuotojai, 1 pagalbinio personalo darbuotojas.

Sporto centro direktorius Tomas Aleknavičius, pedagoginio darbo stažas 21 metai.

**II SKYRIUS**

**VEIKLA ĮGYVENDINANT ŠVIETIMO ĮSTAIGOS STRATEGINĮ IR METINĮ**

 **VEIKLOS PLANUS**

2021 metams Joniškio sporto centras buvo numatęs šiuos strateginio plano įgyvendinimo prioritetus tikslus ir uždavinius:

1. Tobulinti mokytojų kvalifikaciją, diegti naujus ugdymo metodus.

2. Užtikrinti kūno kultūros ir sporto paslaugų prieinamumą ir kokybę.

3. Atnaujinti mokymo priemones ir gerinti perspektyvių sportininkų sąlygas tobulėjimui.

 Ugdymo planas ir veiklos programa parengta vadovaujantis Joniškio rajono savivaldybės tarybos 2010 m. balandžio 22 d. sprendimu Nr. T-89 patvirtintais Joniškio sporto centro nuostatais, 2018 m. rugpjūčio 30 d. patvirtintais Joniškio rajono savivaldybės sprendimais Nr. T-182 „Dėl mokinių priėmimo į Joniškio Algimanto Raudonikio meno mokyklą ir Joniškio sporto centrą tvarkos aprašų patvirtinimo“ pakeitimo, Nr. T-183 „Dėl ugdymo grupių Joniškio neformaliojo švietimo įstaigose ir mokinių skaičiaus jose nustatymo“, 2021 m. rugpjūčio 31 d. Joniškio rajono savivaldybės tarybos sprendimu Nr. T-150 „Joniškio rajono savivaldybės formalųjį švietimą papildančio ugdymo mokyklų veiklos organizavimo tvarkos aprašu“, Joniškio sporto centro direktoriaus 2021 m. rugsėjo 1 d. įsakymu Nr. V-139 patvirtintu Joniškio sporto centro veiklos organizavimo tvarkos aprašu.

 Pratybos vykdomos miesto ir rajono bendrojo lavinimo mokyklų sporto salėse ir lauko aikštelėse. Sportinio ugdymo įstaigų varžybose dalyvaujama pagal Lietuvos sporto šakų federacijų patvirtintus varžybų tvarkaraščius ir nuostatus.

|  |  |
| --- | --- |
| Mokykla | Sporto šakos |
| Joniškio „Saulės“ pagrindinė mokykla | Krepšinis, stalo tenisas, imtynės, karate, gimnastika visiems, tinklinis |
| Joniškio „Aušros“ gimnazija | Krepšinis, lengvoji atletika |
| Joniškio M. Slančiausko progimnazija | Lengvoji atletika, tinklinis, gimnastika visiems, futbolas |
| Kriukų pagrindinė mokykla | Lengvoji atletika |
| Skaistgirio gimnazija | Stalo tenisas |
| Gasčiūnų pagrindinė mokykla | Futbolas |
| Žagarės gimnazija | Futbolas, lengvoji atletika |
| Joniškio ŽŪM | Žolės riedulys |
| Lopšelis - darželis „Saulutė“ | Krepšinis, gimnastika visiems |
| Darželis „Vyturėlis“ | Krepšinis, gimnastika visiems |
| Bariūnų sporto salė | Futbolas |

 Tobulinant mokytojų kvalifikaciją ir diegiant naujus ugdymo metodus didžiausias dėmesys kreiptas į dalykines ir psichologines darbuotojų žinias ir jų pritaikymą ugdymo procese, gerosios patirties sklaidą. Sudarytos sąlygas bendruomenės nariams dalyvauti ir dalintis patirtimis bendruomeniškumo etikos, kūrybiškumo mokymosi, sėkmės istorijų, nuotolinio ugdymo temomis: „Bendruomenės kūrimas ir organizavimas“, „Asmenybių skirtumai ir dialogo kūrimas“, „Savivertės ugdymo(si) įrankiai“, „Autoriteto kūrimas kasdienių įpročių pagalba“, „Viešieji pirkimai: paprastai“, dalyvauta STT organizuotoje diskusijoje  "Skaidrumo link: moksleivių
antikorupcinio ugdymo galimybės ir patirtys". Joniškio kūno kultūros mokytojų metodinio būrelio susirinkimuose dalintasi patirtimis apie ugdymą Joniškio miesto darželiuose.

 Užtikrinant kūno kultūros ir sporto paslaugų prieinamumą ir kokybę, bendradarbiaujama su Lietuvos sporto šakų federacijomis ir Joniškio rajone veikiančiais sporto klubais. Joniškio sporto centro auklėtiniai dalyvavo Lietuvos imtynių, lengvosios atletikos, futbolo, stalo teniso, karate, tinklinio, automobilių sporto, jėgos trikovės čempionatuose ir turnyruose, asociacijų „Sportas visiems“ ir „Gimnastika visiems“ festivaliuose, įvykdyti „Europos judumo savaitės 2021“ renginiai, organizuotos dvi vasaros stovyklos kuriuose dalyvavo 60 dalyvių ir 8 mokytojai.

 Keturiolika sporto centro auklėtinių ir keturi mokytojai už aukštus sportinius rezultatus teikti Joniškio rajono savivaldybės piniginėms premijoms gauti, sudarytos sąlygos Joniškio sporto centro auklėtiniams atstovauti Lietuvos jaunučių, jaunių ir jaunimo rinktinėms.

 Dėl pandemijos Lietuvos jaunių ir jaunučių sporto vilčių žaidynės, Lietuvos seniūnijų sporto žaidynės, Lietuvos mokyklų žaidynės nevykdytos.

2021 m. atnaujintas imtynių, gimnastika visiems, lengvosios atletikos, futbolo grupių inventorius.

Ryšiai su Joniškio rajone veikiančiais sporto klubais korektiški, grįsti bendradarbiavimu, bendrų tikslų siekimu. Sporto klubams teikiama metodinė pagalba, nariai vežami į sportines varžybas už Joniškio rajono ribų. 2021 m. finansiškai paremta 17 sporto klubų.

Joniškio rajono visuomenė per žiniasklaidos priemones informuota apie pasiektus auklėtinių rezultatus.Laikraščiams „Šiaulių kraštas“, „Sidabrė“, interneto laikraščiui „Joniškio dienos“ teikiama informacija apie varžybas, publikuojami skelbimai, straipsniai, sporto klubų veiklos informacija.

**III SKYRIUS**

**BIUDŽETAS IR TURTO VALDYMAS**

Viso pajamų: 489,8 tūkst. Eur;

Valstybės biudžeto pajamos: 22,8 tūkst. Eur;

Savivaldybės asignavimai: 461,2 tūkst. Eur;

Gautos pajamos: 5,8 tūkst. Eur;

2021 metus įstaiga baigė neturėdama finansinių įsiskolinimų.

**IV SKYRIUS**

**BAIGIAMOSIOS NUOSTATOS**

Norint pagerinti darbuotojų ir mokinių darbo bei ugdymo sąlygas, vykdyti atskirų sporto šakų varžybas, vystyti sporto klubų veiklą, skatinti visuomenės sveikatinimą Joniškio rajonui reikalingas daugiafunkcinis sporto kompleksas.